Gipuzkoako Ikasketa eta Ikerkuntza Teknikoen Zentroa

Gipuzkoako Ikasketa eta Ikerkuntza Teknikoen Zentroa (CEIT) (Centro de Estudios e Investigaciones Técnicas de Guipúzcoa, gazteleraz) Donostian dagoen ikerketa-gune bat da, Nafarroako Unibertsitatearen eta IK4 erakundeen baitakoa.

Jarduerak 
1982an sortu zuten irabazi asmorik gabeko ikerketa-zentro gisa, eta egiteko nagusi hau du: enpresekin kontratatutako ikerketa aplikatuko lanak eta garapen industrialekoak aurrera ateratzea.

CEITen zertarakoa da industriari zerbitzuak ematea, arlo industrialeko lehiakortasuna hobetze aldera, eta, horretarako, ikerketako proiektuen garapena eta doktoregoko ikasleen sistema produktibora bideratutako formazioa baliatzen ditu.

Fundatu zutenetik, ikerketa aplikatura dedikatu da bereziki, dela industriak kontratatuta, dela administrazio autonomikoek, erregionalak, estatalak edo europarrak finantzatuta. Gaur egun, hiru departamentu dauzka: materialak, mekanika aplikatua eta elektronika eta komunikazioa; eta, horrez gainera, I+G arloko bi unitate: mikroelektrizitatekoa eta ingurumen ingeniartitzakoa.

Harreman handia dauka Nafarroako Unibertsitateko Ingeniarien Goi Eskolarekin, eta hainbat proiektu gauzatzen dituzte elkarrekin. Donostiako Miramongo Parke Teknologikoan eta Ibaetako Campusean dauzka bere bi egoitzak, eta 130 bat lagun enplegatzen ditu.

Erreferentziak

Kanpo estekak 

Donostiako ekonomia
Hezkuntza Donostian
Gipuzkoako ekonomia
Euskal Herriko enpresak
Euskal Herriko zientzia erakundeak